AlexejDobrolubov/national_council_slovak_2010 huggingface dataset:
39. schôdza NR SR - 2.deň - A. dopoludnia
Dátum: 2025-09-10
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

49. Ďakujem veľmi pekne za slovo. No, kolega sa venoval tomu záchrankovému tendru a že vlastne, však a prečo vlastne niektorým kolegom vysvetlíme, že prečo tu vlastne riešime záchrankový tender. No, viete, oficiálne tu máme napísané, že máme zákon o psychologickej činnosti, ale, ktorý teda nič nerieši, ja som sa tomu venoval, ale pristál nám tu prílepok záchrannej zdravotnej službe, poverovaniu iných záchranných staníc. No a tá naša kritika je, že ja už si z toho občas robím aj srandu, že už by sa to nemuselo volať ministerstvo zdravotníctva, ale ministerstvo tajomníctva. Pretože tajomstvo to je to hlavné, čo vystihuje súčasné ministerstvo zdravotníctva. Ja, my doteraz nevieme, ako ten tender bol zrušený, či bol zrušený zákonne. My nevieme výsledky toho samotného tendra, my nevieme nič. My, keď sa tu bavíme o ostatných témach, ktoré som tu ja vymenovával, my nevieme, kedy bude nemocnica, my nevieme, kedy bude sľúbená regulácia poplatkov, my nevieme kedy bude nový tender, či bude nový tender. Zoberte si, že my tu sme v Národnej rade a my tu diskutujeme o novom tendry záchrankovom a minister nám vlastne nič nepovedal, nič nám nepovie k tomu pozmeňováku, že ako to bude vyzerať, ako bude zabezpečená zdravotná služba a ja sa musím dočítať z novín, teraz ako tu sedím na telefóne, si čítať, že Matúš Šutak Eštok len tak náhodou medzi rečou, spomenul novinárom, že tak mohli by sme to zabezpečiť tak, že možno to celé bude robiť štát, možno si štát zoberie prioritne nejaké body, tu zatiaľ minister zdravotníctva teraz sedí, predkladá nejaký prílepok k psychologickému zákonu o záchrankách, ale nič nám vlastne nepovedal. No ale tie sumy boli aké? Však zrušili tender, povedali nám že sa, to bolo pred dvomi mesiacmi, povedali nám, že vláda sa dohodne, vláda sa nedohodla, no a my stále teda nevieme, že, a ľudia majú oveľa väčšiu neistotu každým dňom, že ako vôbec bude zabezpečená záchranná zdravotná služba. Čiže možno by bolo namieste, aby možno sme sa to nedozvedali z novín, teda nejaké šteky vášho pána predsedu, ale aby si pán minister zobral slovo a vysvetlil nám, ako premýšľa nad zdravotnou službou. Ďakujem.
39. schôdza NR SR - 2.deň - A. dopoludnia
Dátum: 2025-09-10
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

12. Ďakujem veľmi pekne za slovo, pán predsedajúci. Ja ti, Mišo, ďakujem teda za tú tvoju osobnú spoveď a je to dôležité o tom hovoriť, pretože je teraz jasné, že tento zákon nejak výrazne, a ja si dovolím povedať, takmer vôbec nezlepší starostlivosť o duševné zdravie a to najmenej, čo môžme urobiť a je to súčasťou toho procesu, je, aby sme napr. scitlivovali ten samotný jazyk, ako sa rozprávame o duševnom zdraví, aby tu, keď už nevieme prísť v tejto Národnej rade s nejakým zákonom, ktorý by akútne naozaj alebo proste nejak perspektívne pomohol tým ľuďom, aby ste teda nestigmatizovali to ďalej, lebo ono, súčasťou toho problému je to, že ľudia sa hanbia hovoriť o tom, že majú psychické problémy. Ja o to viac ti ďakujem a ja toto zažívam aj v tej Národnej rade. Ja keď som vystupoval v prvom čítaní k tomuto a hovoril som, aké problémy máme s duševným zdravím a aký máme nedostatok odborníkov, tak pán predsedajúci, vtedy pán Danko, sa mi tu vysmieval spoza chrbta a smial sa mi teda, že čo si tu z toho robím psychologickú poradňu. Vtedy sa k nemu pridala pani Vaľová a začali teda rozprávať, že čo tu ja rozprávam. A rozprával som o vážnych témach, ako sa deti nevedia dostať do ambulancie. Potom tu počúvam často, a to teda aj niektorí opoziční kolegovia, ale hlavne teda aj od koaličných to počúvam, si tu nadávajú do bláznov, že si zabudli dať tabletky a podobne. A teraz si predstavte tú situáciu, že sleduje nás niekto, a výrazne teda deti majú dneska problém s duševným zdravím a oni pozerajú na to, že vlastne ako si tu nadávajú do bláznov a že vlastne to je nejaká nadávka a potom ide v hlave, že či si vôbec vlastne tie problémy môžu priznať. A preto o to viac je dôležitejšie, že si povedal o tej svojej osobnej skúsenosti. A ja chcem teda aj ľuďom, ktorí pozerajú tento prenos povedať, že nevšímajte si občas tie veci, ktoré si tu ľudia hovoria, že si zabudli dať tabletky alebo podobne, nie je to hanba si priznať problémy a nie je to vôbec hanba vyhľadať pomoc a riešiť tie problémy, kým sa rozvinú do niečoho závažnejšieho. Ďakujem teda ešte raz za vystúpenie.
33. schôdza NR SR - 12.deň - A. dopoludnia
Dátum: 2025-04-11
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

197. My teda v Progresívnom Slovensku tento zákon podporujeme, ale ja by som trošku chcel aj poukázať na tú genézu, ako to tu celé vzniklo. O tej chybe nevedel nikto do schválenia zákona v decembri, ale hneď na úvod decembra sa na to upozornilo, lebo upozornilo sa na to mediálne, verejne, všetci si to všimli, začala si to uvedomovať odborná obec a ministerstvo hralo mŕtveho chrobáka, naozaj do konca decembra nič nerobilo až do začiatku januára a nechala tých lekárov vlastne a ten sektor v panike. A bolo to práve ministerstvo, ktoré malo prísť s nejakou opravou a malo povedať minim... ani nevydalo informáciu, že tak viete čo, tak je to problém výkladu alebo je to problém teda legislatívy , ale nebojte, čakajte, dovtedy a dovtedy to urobíme. Nič také nenastalo. Ministerstvo to nechalo reálne zájsť do takého bodu, že tie e-recepty sa vypli napriek tomu, že mesiac sa tu riešilo vlastne, čo s tými e-receptami bude, potom deväť dní po funuse prišlo vlastne s tým, že však treba len iný legislatívny výklad, tuto vám, tuto vám ho predkladáme. Ja som v tej chvíli nerozumel, že prečo napríklad toto nemohli urobiť hneď týždeň po tom, čo sa prišlo na tú chybu alebo skôr. Keďže to očividne nebolo ani také komplikované, nepotrebovali ste urobiť legislatívnu zmenu. No a následne sme sa dostali do momentu, že neopravili to kompletne, pretože 2 % tých elektronických receptov stále je vypnutých u tých nezmluvných poskytovateľoch. Ono dve percentá sa môžu zdať relatívne málo pre celú krajinu, ale keď sa napríklad pozriete napríklad na samotnú Bratislavu, tak v Bratislave máte 40 % nezmluvných ambulancií. To znamená, že 40 % lekárov, ktorých vy navštívite v ambulanciách, tak oni vám nemôžu dať elektronický recept. A my pri ministrovi stále momentálne nevieme, že aký je plán, čo urobí. Na výbore sme počuli nejaké, nejaké príhody o tom, že dajú, prídu s nejakým pozmeňovákom, prílepkom alebo niečo, ani to sa nestalo, a sedíme tu štyri mesiace, päť mesiacov po zistení chyby a nevieme, kedy bude napravená a ako bude napravená.
39. schôdza NR SR - 12.deň - A. dopoludnia
Dátum: 2025-09-26
Poslanec: Dubovický, Richard (PS)
Druh vystúpenia: Vystúpenie v rozprave

...ako pán Huliak avizuje, že veľmi rád by šetril. Šetril by na chode ministerstva, v takomto prípade bude mať možnosť lepšie zamerať tú reklamu, ten marketing a rôzne iné aktivity do tých oblastných a krajských organizácií cestovného ruchu. Tretím bodom, čo sa týka zmeny v tomto zákone je, je to inak veľmi dôležité, že sa vypúšťa v § 30 ods. 3 v písm. a) vypúšťa sa slovo mzdy. A prečo je to dôležité? Keby ste sa stretli s tými oblastnými alebo krajskými organizáciami cestovného ruchu, okrem toho, že samozrejme niektoré majú viac financií, niektoré majú menej financií, niektoré oblastné organizácie fungujú o dvoch, o dvoch reálne Ale máme aj väčšie organizácie, ktoré povedzme také Tatry, Liptov, alebo Bratislava, tie organizácie vzhľadom na to, že v súčasnosti ako je nastavený tento zákon majú väčší príjem podľa súčasného zákona, ale nič sa na tom nemení, že primárne tie menšie organizácie majú problém dofinancovať, aj keby chceli nejaké projekty ťahať alebo by mali nárok na nejaké peniaze. Majú nedostatok kvalifikovaného personálu na rôzne projekty, a tým pádom im to obmedzuje sa podieľať na iných projektoch. V tomto prípade by sme iba dovolili, aby takéto príspevky, ktoré chodia na základe súčasného zákona, že by tie oblastné a krajské organizácie mohli platiť svojich projektových zamestnancov. Lebo každý jeden projekt je špecifický, a tým pádom, že ak niektoré oblastné alebo krajské organizácie majú menej ľudí, v takomto prípade touto zmenou budú môcť zaplatiť týchto odborníkov. A tým pádom by sme čerpali viac napríklad z peňazí z Európskej únie. Lebo v tomto prípade je aj ten problém, že aj keď chceme mať nejakým spôsobom lepšie financovaný ten cestovný ruch, tento zákon nám neumožňuje platiť resp. neumožňuje tým oblastným a krajským organizáciám platiť takýchto špecialistov. A to v súčasnosti zákon hovorí o tom, že musia si nájsť na to sami financie, čo je veľmi obtiažne, keď ide fakt, že o malé oblastné organizácie cestovného ruchu. Takže kolegyne, kolegovia opäť tento zákon nikomu neublíži, nijakým spôsobom nenarúša nejakú dohodu resp. nejakým spôsobom neútočí, ani na opozíciu, neútočí ani na koalíciu. Tento zákon je dobrý pre ľudí. Má pomôcť tým malo rozvinutým regiónom, lebo v súčasnosti nie všetky regióny majú ten potenciál rásť rýchlejšie. Napríklad si povedzme, že taký región Gemer alebo iné menšie regióny, ktoré už vidia svoju budúcnosť skôr v tom cestovnom ruchu, ako keby tam mal prísť nejaký iný väčší investor. Takže práve tento zákon by v prvom rade pomohol lepšie financovať tým menším oblastným organizáciám, ale samozrejme aj tým väčším a tým prilákať viac turistov, viac peňazí a viac peňazí do štátneho rozpočtu. A zároveň tento zákon by pomohol financovať mzdy týchto projektových manažérov, expertov, ktorí by sa aktívne podieľali na rozvoji daného regiónu. Ďakujem veľmi pekne, skončil som.
39. schôdza NR SR - 12.deň - A. dopoludnia
Dátum: 2025-09-26
Poslanec: Dubovický, Richard (PS)
Druh vystúpenia: Vystúpenie s faktickou poznámkou

Ďakujem pán predsedajúci. Ďakujem ti veľmi pekne kolegyňa, si to popísala presne, od srdca, na základe dát. Takže tu občania si môžu pozrieť, že kde všade a akým spôsobom sa dotujú vládni buď poslanci alebo spriaznené duše vládnych poslancov a akým spôsobom aj minister Huliak vládne na tom ministerstve. A možno z toho všetkého čo si povedala, že akým spôsobom zlyhala tá organizácia Slovakia Travel je aj ten, že napríklad štáty ako Poľsko alebo Česká republika, oni výrazne rastú, čo sa týka cestovného ruchu. Investujú do toho cestovného ruchu a na odmenu, tí zahraniční turisti prichádzajú do tých krajín a tým pádom vytvárajú hodnoty, prinášajú peniaze a proste tie služby a zamestnanosť rýchlejšie rastie. Naopak, na Slovensku ten cestovný ruch absolútne nefunguje. To čo sa snažia zachrániť tie oblastné a krajské organizácie v cestovnom ruchu sa im darí alebo sa im nedarí niekde, ale vzhľadom na to, že sú dlhodobo podfinancované a nedostávajú žiadnu podporu od Slovakia Travel alebo ako aktívnu podporu, to ako by mal fungovať ten cestovný ruch na Slovensku, neexistuje v súčasnosti. Ďakujem.
39. schôdza NR SR - 11.deň - A. dopoludnia
Dátum: 2025-09-25
Poslanec: Dubovický, Richard (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Ďakujem ti veľmi pekne, Jano, že si rozprával o tej dôstojnosti, len mňa by zaujímalo, že po včerajšej schválenej konsolidácii, kde vlastne bude nakoniec tá dôstojnosť pre tých ľudí, a to, čo si spomenul, že rasť ekonomiky je na úrovni v súčasnosti už 0,8 % HDP a budúci rok bude na úrovni 0,5 %, tak ja si zásadne myslím, že tie hospodárske škody robí práve táto vláda. Nehnevajte sa na mňa, ale vy ožobračujete ľudí. Už to nehovoríme len my ako opozícia, tak ako povedal Jano, už to hovoria banky, hovoria vám to všetci, že to robíte zle. A čo sa týka dát, opäť, keď sa bavíme o tej dôstojnosti, však nedávno vyšla ďalšia prognóza, že Slovensko patrí, sme poslední v priečke, čo sa týka životnej, životnej úrovne v rámci Európskej únie. Tak mi vysvetlite, o akej dôstojnosti vy si dovoľujete tu hovoriť ako sociálna vláda? A ešte to máte aj v názvoch strán. Hanba.
39. schôdza NR SR - 8.deň - A. dopoludnia
Dátum: 2025-09-19
Poslanec: Dubovický, Richard (PS)
Druh vystúpenia: Vystúpenie s faktickou poznámkou

104. Ďakujem za slovo, pán predsedajúci. Iren, veľmi pekne ti chcem poďakovať za tvoje vystúpenie, ale chcel by som sa ťa ešte opýtať, lebo pozerám, že chceš reagovať, takže ak som to správne pochopil, náramok dostanú odsúdení väzni aj za násilnú trestnú činnosť, ktorú spáchajú, to znamená, že môžu byť umiestnení doma s osobou, ktorej vedome ublížil. Ak to správne, ak to správne chápem. Že či toto je to, čo má tým ľuďom pomôcť v tomto prípade. A ďalšia vec, čo som sa chcel opýtať, Iren, že ako vnímaš to, lebo napríklad v bode 37 je napísané, že navrhované znenie dddddd, je, že cela poskytovala 8 až 9 metrov štvorcových životného priestoru, cela pre dve osoby 10 metrov a tak ďalej a tak ďalej. Ako vnímaš to, že napríklad deti v materských škôlkach zo zákona majú iba 3 metre štvorcové? Že tým väzňom v súčasnosti, akože nech sa na mňa nikto nehnevá, ale ja mám taký silný pocit, že chceme im urobiť úplne že pohodlie, komfort, ešte lepšie ako v iných zariadeniach, ktoré prevádzkuje štát alebo samospráva. Ďakujem.
39. schôdza NR SR - 7.deň - A. dopoludnia
Dátum: 2025-09-18
Poslanec: Dubovický, Richard (PS)
Druh vystúpenia: Vystúpenie s faktickou poznámkou

Ďakujem za slovo pán predsedajúci, Ingrid, chcem veľmi oceniť ten pokojný hlas lebo viem, že táto téma ťa veľmi trápi a ja by som len dodal k tomu, že samozrejme za posledné týždne, mesiace sme sa aj my v Prešove stretávali so zástupcami škôl a to momentálne ako vnímajú tie školy, že ministerstvo im plánuje zobrať tých 20% toho normatívu alebo povedzme, že im dá viac ak splnia tieto, tieto podmienky pod hrozbou, je prakticky pre tieto školy neprijateľné. Takto si oni nepredstavujú ani tú komunikáciu s ministerstvom, ani to čo je diktované týmto školám. Takže, len to zopakujem. Či sú to súkromné alebo či sú to cirkevné školy, je to frontálny útok na nich pod hrozbou sankcií alebo zobratia časti peňazí. A áno, súhlasím s tebou, že či tá reforma školstva by mala vyzerať inak, či povedzme tie spádové oblasti, či by mali vyzerať inak. To všetko je na diskusiu, všetko treba postupne riešiť, ale áno, ten príbeh z toho Malého Slivníka je len dôkazom toho, ako to nefunguje. A sami rodičia tých detí žiadajú, ak sa nemýlim, žiadajú okolité obce, aby tie deti nemuseli cestovať desiatky kilometrov do Prešova, aby našli tie kapacity pre tieto deti a áno, tie obce sa vyjadrujú negatívne. Ale opäť sa vrátim k pointe, že ja osobne si myslím, že tento zákon tak ako nerieši inklúziu, takisto nerieši to, ako majú (Prerušenie vystúpenia časomerom.)
39. schôdza NR SR - 6.deň - B. popoludní
Dátum: 2025-09-17
Poslanec: Dubovický, Richard (PS)
Druh vystúpenia: Vystúpenie v rozprave

meter štvorcový na Expe v súčasnosti stojí štvrť milióna eur, 250-tisíc eur nás stojí EXPO, jeden meter štvorcový. A vy a potom vy tvrdíte, vy tvrdíte, že ste ušetrili 4 milióny eur pri tomto Expu, čo je bohapustá lož. Lebo ak ste si pozreli, a teraz bude možnože pán minister so mnou rýchlo súhlasiť, ale prvé uznesenie vlády bolo to, že do Expa ide v súčasnosti 18 miliónov eur, ale ide nám na celý pavilón, na celý pavilón, ktorý má 1 200 m 2 . To znamená, že jeden meter štvorcový by nás stál 1 500 eur. Ale nie, my sme sa rozhodli dať jeden meter štvorcový, resp. nie my, vy, vy ako vláda ste sa rozhodli dať jeden meter štvorcový za 250-tisíc eur. A mrzí ma, mrzí ma, že už keď sa bavíme o nejakých konsolidačných opatreniach, že či minister alebo generálny riaditeľ, ktorý ma verejne vyzýva, aby som prišiel do Slovakia Travel, ja ho z tohto miesta vyzývam takisto ako pána, pána Huliaka, pána ministra Huliaka, aby prišiel na výbor s generálnym riaditeľom a aby vysvetlili hospodárenie Slovakia Travel, aby vysvetlili všetky Expá, ktoré sa momentálne chystajú. Pre mňa je absolútne neprijateľné, že tento parlament, že vládna koalícia zablokuje poslanecký prieskum, kde by sa vedel výbor pozrieť, kde by sa vedel výbor pozrieť presne na to, že kde idú peniaze, ako hospodári naša rozpočtová organizácia, za ktorú je zodpovedné ministerstvo. Takže na záver. Nemám veľa minút, ešte aj ďalší kolegovia chcú vystúpiť, chceli ste vedieť, že kde sa dali ušetriť milióny eur, tu sú vaše milióny. Tu je to, ako hospodári ministerstvo cestovného ruchu a športu s našimi spoločnými peniazmi. A to nehovorím o ďalších dotáciách, ktoré prichádzajú. Ak dovolíte, pán minister, ja som včera na proteste sľúbil Prešovčanom, že vám odovzdám malý darček po rozprave, takže ak prijmete, je to džem od mojej mamky, ja vám ho tu položím, aby som nebol nejakým spôsobom napomenutý, na vizuál, ale verím tomu, že ho prijmete a je to dar od mojej mamky. Ďakujem veľmi pekne. (Potlesk.)
39. schôdza NR SR - 6.deň - B. popoludní
Dátum: 2025-09-17
Poslanec: Dubovický, Richard (PS)
Druh vystúpenia: Vystúpenie v rozprave

Ďakujem za slovo, pán predsedajúci. Dovoľte mi hneď z úvodu povedať, že som veľmi sklamaný, že máme skrátenú rozpravu, lebo bavíme sa tu o (reakcia z pléna), dobre, ale ja som chcel rozprávať viac o témach, ďakujem, že diskutujeme hneď na začiatok, ale ešte raz, mrzí ma to, že máme skrátenú rozpravu, lebo tých pár minút, ktoré tu máme, sú nedostatočné. A dovoľte mi, budem hneď reagovať na pani kolegyňu, pani poslankyňu Plevíkovú, ktorá tu otvorila niekoľko tém, a verím tomu, že príde, lebo ešte chcela dať k tomu faktickú poznámku, aby ma usmernila, či sa mýlim ja, alebo sa mýli ona, ale budem rozprávať konkrétne o ministerstve cestovného ruchu a športu, budem konkrétne rozprávať o vedení, ako vedie toto ministerstvo pán Huliak a budem konkrétne rozprávať o tom, o podozreniach, čo sa týka Expa v Japonsku. Pani Plevíková povedala, že Dubaj bol, bola, bola nejaká vlajková loď pána bývalého ministra hospodárstva, pána Sulíka, že tam nás to stálo 9 mil. eur. Dobre. Deväť miliónov eur nás to stálo, ale mali sme celý pavilón k dispozícii. Ja rozprávam konkrétne, pán poslanec, toho, že kde môžete vy šetriť na konsolidáciách a kde míňate konkrétne peniaze daňových poplatníkov. Čo sa vám podarilo pri Expe, Expu v Japonsku, je to, že máme v súčasnosti, máme v súčasnosti na základe uznesenia vlády rozpočet vo výške 14 mil. eur na 55 metrov štvorcových. Dámy a páni, to znamená, jeden meter štvorcový na Expe nás v súčasnosti stojí štvrť milióna eur. Dvestopäťdesiattisíc eur nás stojí Expo jeden meter štvorcový. A vy, a potom vy tvrdíte, vy tvrdíte, že ste ušetrili...
39. schôdza NR SR - 6.deň - B. popoludní
Dátum: 2025-09-17
Poslanec: Dubovický, Richard (PS)
Druh vystúpenia: Vystúpenie s faktickou poznámkou

Ďakujem za slovo, pán predseda. Chcem sa v prvom rade ospravedlniť pani poslankyni, že som jej vstúpil do rozpravy, ale poďme teraz trošku k dátam a siete, ktoré nemáte. Ja absolútne súhlasím, že boli tie prvé uznesenia vlády, kedy sa malo organizovať Expo v Osake, bolo to za vlády, teraz neviem či pána Hegera alebo pána Ódora, ale tu je teraz ten rozdiel. Bola schválená suma vo výške 18 miliónov eur, kde sme mali mať celý pavilón o veľkosti 1 200 metrov štvorcových. Celý pavilón tak, ako má Česká republika teraz v Expo v Osake, má podobnú sumu, mali sme mať aj my celý pavilón. Vláda prišla a opäť sa opriem o dnešné uznesenie vlády, kde máme momentálne, pani poslankyňa, aby ste ma dobre počuli, pavilón o veľkosti 55 metrov štvorcových za 14 miliónov eur a tieto dáta a toto všetko si viete vygoogliť Slovakia Travel, web Slovakia Travel má presne uznesenia k tomuto, kľudne sa viete k tomu dočítať. Jednu vec, kde som urobil chybu, som tvrdil, že Dubaj stál 9 miliónov, žiaľ mýlil som sa, pardon 7, mýlili som sa. Opäť sme tam mali celý pavilón o veľkosti stovák metrov štvorcových a ten stál 9 miliónov. Takže pani poslankyňa, chcete mi povedať, že 1 200 metrov štvorcových pre pavilón 18 miliónov a 50 metrov štvorcových 14 miliónov. Kde je to šetrenie? A viete, najsmutnejšie na tom je, keď sme sa chceli pýtať pána Huliaka a pána generálneho riaditeľa Slovakia Travel, aby prišiel to vysvetliť na výbor, v prvom rade výbor nebol uznášania schopný a v druhom rade ani sa nedostavili a poslanci zablokovali poslanecký prieskum, kde sme chceli do Slovakia Travel poslať kontrolu, ako daná organizácia hospodári s našimi peniazmi. Ďakujem.
9. schôdza NR SR - 9. deň - A. dopoludnia
Dátum: 2024-02-14
Poslanec: Dubéci, Martin (PS)
Druh vystúpenia: Vystúpenie s faktickou poznámkou

89. Ďakujem za poznámky kolegov, budem reagovať na niektorých najmä teda z vládnej strany. Pán Jarjabek, ja, ja rozumiem tomu, čo vravíte, a podľa mňa to je aj veľmi dôležité, ako keby v tej hypotéze, len naozaj, že keby ste nám vedeli povedať systematicky o nejakej skupine, akože, lebo hovoríte, nejakí, nejakí ľudia sú nespokojní, ja to nespochybňujem. Ale rozumiete tomu, že vždy budú niekde nejakí nespokojní ľudia, akože myslím, že to bremeno je na predkladateľovi vysvetliť, ako to súvisí s niečím systematickým v tom fonde, lebo inak to je len nespokojnosť s tým, že som nedostal tie peniaze. Ako točíme sa už obidvaja do kruhu, naozaj keby ste len vedeli, pome to nejakým spôsobom kvantifikovať profesne, systematicky, ja neviem, regionálne, akokoľvek, že kde je tá skupina, ktorá tomu nedôveruje, lebo ja sa priznám, že z môjho pohľadu, naopak, voči fondu aj od ľudí, ktorí nedostali podporu, v zásade považuje jednu z najlepších vecí, ktoré sa stal v kultúrnej politike za posledných 15 rokov, boli, boli tie verejnoprávne fondy, takže tomuto úplne nerozumiem, a prosím, naozaj len keby ste mi to nejako pomenovali konkrétnejšie. No ale premostím od dôvery k dôvere k pánovi predsedovi Michelkovi, lebo šak to je neuveriteľné, že vy to priznávate, že budete dávať pozmeňováky. Akože vy čo viete, cestovať v čase pán Michelko, že vy viete, že čo sa stane nasledujúci mesiac, ako dopadne tá kontrola na... ktorú spomínala pani Laššáková, takže vy viete, že budete musieť nejakým spôsobom zmeniť vlastný návrh? Však pozmeňováky sa dávajú na cudzí návrh. A vy viete proste, že čo tam chcete dať, a vy nám to nepoviete, lebo chcete mať mesiac a pol pokoj a nechcete mať tu verejnú diskusiu. A to je jednoducho, chápete, že, že, však sa bavme normálne, to sú zásadne dôležité veci, ale ako sa dá o tomto normálne baviť, keď mi to rovno medzi oči priznáte, že niečo chystáte. Však na to... normálne mi to ako mozog neponíma, ako sa toto ešte dá robiť, normálne že ešte sa priznať na záznam, do archívu, na veky vekov, dohľadateľné, na 100 rokov to tam bude, že pán Michelko vedel... (Prerušenie vystúpenia časomerom. Potlesk.)
9. schôdza NR SR - 9. deň - A. dopoludnia
Dátum: 2024-02-14
Poslanec: Dubéci, Martin (PS)
Druh vystúpenia: Vystúpenie s faktickou poznámkou

26. Tak teraz. Ďakujem pekne. Ďakujem pekne, pán predsedajúci. Ďakujem, pán poslanec Hlina, za vystúpenie, a teda môžme súhlasiť, nesúhlasiť o tom, čo sa tu preberá, však z našej strany asi budeme najmä nesúhlasiť, ale ja som napriek tomu rád, že sa o tom vôbec bavíme a že konečne sa tu preberá nejaká iná téma ako tá, ktorá sa tu niesla s nami osem týždňov. Ale a ja tomu úprimne, a teda ja nie som poľnohospodár, ani nerozumiem tejto téme, to sa priznám bez problémov, ale rozumiem tomu, že je to vážny problém. A ja už nevládzem počúvať to, keď potom sem príde teda minister alebo vláda a povie, že musíme to urgentne riešiť po tom, čo my sme o to žiadali, aby sme to urgentne riešili už posledných pár týždňov. Ja si dokonca tu, a sedí pán minister Tomáš, ktorý minulý týždeň, ak sa nemýlim, tu bola tá hodina otázok, keď prišiel pán premiér a najprv ako nám nadával do neslovenských živlov a venoval sa rodine Šimečkových a potom pán minister vystúpil na svojej hodine otázok so svojou otázkou, kde prečítal lístok od pekárov, ktorí hovoria, že bude drahší chleba, je to naša vina, že bude drahší chleba, a následne teda sme dali procedurálny návrh, nech sa ideme baviť o tej cene chleba, a, a, a väčšina bola proti. Takže aspoň taký malý pokrok ja tu vnímam, že konečne sa aspoň bavíme o, o, o, o niečom inom kvôli tomu, že proste sú tu ozajstné problémy, bohužiaľ, ste si to teda vybavili, to, čo bolo najdôležitejšie, je vybavené, tresty sú nižšie, platy sú vyššie, a tak snáď už teraz môžme, môžme sa venovať problémom ľudí. Ďakujem.